Το **Toyota Auris** ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από την ιαπωνική αυτοκινητοβιομηχανία Toyota από τον Οκτώβριο του 2006 έως τον Δεκέμβριο του 2018, σε 2 γενιές. Τον Αύγουστο του 2012 παρουσιάστηκε η δεύτερη γενιά του μοντέλου και κυκλοφόρησε τον Ιανουάριο του 2013. Στην Ευρώπη, η Toyota προώθησε το Auris πρώτης γενιάς ως τον αντικαταστάτη της hatchback έκδοσης της Toyota Corolla. Αντιθέτως, η έκδοση σεντάν διατήρησε την προηγούμενη ονομασία και κυκλοφόρησε ως η 10η γενιά της Corolla. Παρομοίως, η δεύτερη γενιά του Auris ήταν η hatchback έκδοση της Corolla 11ης γενιάς.

Το όνομα Auris σταμάτησε να υφίσταται με εισαγωγή της 12ης γενιάς της Corolla στις αρχές του 2019, η οποία υιοθέτησε εκ νέου την ονομασία Corolla σε όλες της εκδοχές αμαξώματος και μάλιστα δεν προσφέρει πλέον κινητήρες ντίζελ.

Διαθεσιμότητα
-------------

Το σαλόνι ενός Toyota Auris στην Ιαπωνία, το 2010.
Όπως προαναφέρθηκε, η πρώτη γενιά του Auris παρουσιάστηκε στα τέλη του 2006 και ειδικότερα στην Ευρώπη η Toyota το προώθησε ως τον επίσημο αντικαταστάτη της hatchback έκδοσης της Corolla, ενώ η έκδοση σεντάν διατήρησε την ονομασία Corolla και κυκλοφόρησε ως η 10η γενιά της Corolla. Αντίστοιχα, η δεύτερη γενιά του Auris ήταν η hatchback έκδοση της Corolla 11ης γενιάς.

Το Auris αντικατέστησε, επίσης, το Toyota Corolla RunX στην Ιαπωνία και το Toyota RunX (χωρίς το όνομα Corolla) στη Νότια Αφρική. Ωστόσο, οι τοπικές Toyota Αυστραλίας και Toyota Νέας Ζηλανδίας αρνήθηκαν να ενσωματώσουν τις οδηγίες της Toyota Ιαπωνίας να υιοθετήσουν την ευρωπαϊκή ονομασία Auris για το Corolla εκδοχής hatchback και διατήρησαν την ονομασία Corolla για όλες τις εκδοχές αμαξώματος, με το Auris να διατίθεται ως Corolla Hatchback.

Ειδικότερα στη Βόρεια Αμερική, το Auris πρώτης γενιάς δεν είχε ποτέ εξαχθεί, καθώς την θέση του στην παλέτα των μοντέλων της φίρμας την καταλάμβανε το μεγαλύτερο Toyota Matrix. Για τη δεύτερη γενιά, που κυκλοφόρησε στα κράτη αυτά, δείτε τη σχετική ενότητα.

Ονομασία
--------

Toyota Auris 1.6 Life+ το 2011, μετά την ανανέωση.
Το όνομα Auris προήλθε από τη λατινική λέξη για τον χρυσό, «Aurum», και επελέγη από τον οργανισμό «Διεθνής ονοματολογία» στη Γερμανία. Η αλλαγή του ονόματος έγινε τότε για λόγους μάρκετινγκ, καθώς διαπιστώθηκε από κάποιες δημοσκοπήσεις ότι στους Ευρωπαίους καταναλωτές το όνομα Corolla συνδεόταν συχνά με κάτι ντεμοντέ και μη ελκυστικό.

Ως αποτέλεσμα, η Toyota προτίμησε τότε να ρισκάρει αυτή την αλλαγή του ονόματος, προκειμένου να επεκτείνει προς τα κάτω το ηλικιακό προφίλ του κοινού στο οποίο απευθυνόταν η εταιρεία στη μικρομεσαία κατηγορία.

Πρώτη γενιά
-----------

Το πίσω μέρος του προηγούμενου Toyota Auris του 2011.
Η πρώτη γενιά του μοντέλου πρωτοπαρουσιάστηκε αρχικά στην Ιαπωνία στις 23 Οκτωβρίου 2006. Η ευρωπαϊκή έκδοση παρουσιάστηκε το Δεκέμβριο του 2006 στο Σαλόνι Αυτοκινήτου της Μπολόνια και από τις 1 Φεβρουαρίου 2007 διατέθηκε, ως δεξιοτίμονο, και στο Ηνωμένο Βασίλειο. Στις 3 Μαρτίου 2007 κυκλοφόρησε στη Γερμανία και μόλις λίγες μέρες μετά και στη Γαλλία. Το μέγεθός του, κατέτασσε το Auris (μαζί και με την Corolla) ανάμεσα στο αυτοκίνητο πόλης Toyota Yaris και στο μεσαίο Toyota Avensis.

Εκτός από τα δύο εργοστάσια της Toyota, το ένα στο Ηνωμένο Βασίλειο (Burnaston, κοντά στο Ντέρμπισαϊρ) και το άλλο στην Τουρκία (Adapazari: TMMT), όπου κατασκευαζόταν το προηγούμενο Corolla, το Auris για την ευρωπαϊκή αγορά παραγόταν και στην Ιαπωνία (Kanegasaki). Ο σχεδιασμός του έγινε από το Ευρωπαϊκό στούντιο σχεδίασης της Toyota στη Γαλλία.

Το αρχικό Auris διατέθηκε αποκλειστικά σε hatchback εκδοχή αμαξώματος, 3-πορτη και 5-πορτη, ενώ μοιραζόταν την ίδια πλατφόρμα με το sedan Toyota Corolla 10ης γενιάς. Ο αεροδυναμικός συντελεστής Cd στις δυο αυτές εκδοχές του Auris πρώτης γενιάς, ήταν 0,292 για την 3-πορτη και 0,277 για την 5-πορτη.

Δεύτερη γενιά
-------------

Η επίσημη παρουσίαση του Toyota Auris δεύτερης γενιάς στο Σαλόνι Αυτοκινήτου του Παρισιού το 2012.
Η δεύτερη γενιά του Auris αποκαλύφθηκε για πρώτη φορά στις 20 Αυγούστου 2012, ενώ η επίσημη παρουσίαση έγινε στο Σαλόνι Αυτοκινήτου του Παρισιού τον Σεπτέμβριο και η μαζική παραγωγή του ξεκίνησε τον Οκτώβριο, ενώ κυκλοφόρησε τον Ιανουάριο του 2013. Ειδικότερα στην Αυστραλία και στη Νέα Ζηλανδία διατήρησε την ονομασία Corolla Hatchback, όπως είχε συμβεί και με την πρώτη γενιά του Auris. Στα μέσα του 2015, το μοντέλο υπέστη μια αισθητική ανανέωση.

Αντίθετα με την πρώτη γενιά του Auris, στη δεύτερη γενιά δεν υπήρξε εκδοχή 3-πορτη hatchback, παρά μόνο 5-πορτη hatchback. Ωστόσο, προσφέρθηκε και σε 5-πορτο station wagon, το οποίο παρουσιάστηκε τον Σεπτέμβριο του 2012 στο ίδιο Σαλόνι Αυτοκινήτου, μαζί με το 5-πορτο hatchback. Η έκδοση station wagon είχε 285 χιλιοστά μεγαλύτερο μήκος αμαξώματος από την hatchback, κερδίζοντας έτσι ακόμα μεγαλύτερο χώρο αποσκευών, αν και το μεταξόνιο ήταν αμετάβλητο στα 2.600 χιλιοστά, νούμερο που είχε μάλιστα παραμείνει αμετάβλητο από το Auris πρώτης γενιάς.

Toyota Corolla iM του 2018 στις ΗΠΑ.
Ειδικότερα στις ΗΠΑ και στον Καναδά, το μοντέλο κυκλοφόρησε μόλις στα μέσα του 2015 και μάλιστα την πρώτη σεζόν με το σήμα της Scion, ως **Scion iM**. Η εκδοχή για τη Βόρεια Αμερική είχε ένα πιο επιθετικό bodykit με σκοπό μια πιο δυναμική εξωτερική αισθητική. Διατέθηκε μόνο ως 5-πορτο hatchback και αποκλειστικά με τον κινητήρα 2ZR-FAE, που ήταν 1.8 λίτρων, 4-κύλινδρος σε σειρά, 16-βάλβιδος με Valvematic και απέδιδε ισχύ 102 kW (137 hp) και ροπή 171 N⋅m (126 lbf⋅ft). Συνδυαζόταν με 6-τάχυτο μηχανικό κιβώτιο ή με κιβώτιο διαρκώς μεταβαλλόμενης σχέσης CVTi-S. Λόγω της διακοπής της εταιρείας Scion, το αυτοκίνητο μετονομάστηκε 1 χρόνο μετά σε **Toyota Corolla iM** και κυκλοφόρησε με το σήμα της Toyota από την σεζόν (model year) του 2017. Όλα τα iM παρήχθησαν στην Ιαπωνία.

Αντικατάσταση του Auris
-----------------------

Στις 28 Αυγούστου 2018, η Toyota ανακοίνωσε ότι στη νέα γενιά του μικρομεσαίου μοντέλου της θα καθιερωθεί εκ νέου η ονομασία Corolla σε όλες τις εκδόσεις και αγορές παγκοσμίως και, κατά συνέπεια, το όνομα Auris θα καταργηθεί, όπως και έγινε. Το παράδοξο μάλιστα ήταν ότι λίγους μήνες νωρίτερα, τον Μάρτιο του 2018 στο Σαλόνι Αυτοκινήτου της Γενεύης είχε παρουσιαστεί επίσημα η τρίτη γενιά του Auris, αλλά τελικώς αποφασίστηκε να αλλάξει όνομα πριν κυκλοφορήσει στην αγορά, και να διατεθεί ως Corolla Hatchback, όπως και έγινε. Ο λόγος της μετονομασίας, ήταν μια στρατηγική απόφαση της Toyota που ελήφθη για δύο λόγους:

* Πρώτον, διότι μετά από 2 γενιές του Auris είχε πλέον διαπιστωθεί εμπειρικά ότι το όνομα Corolla παρέμενε σταθερή διαχρονική αξία, ενώ η αλλαγή του ονόματος στην έκδοση hatchback δεν είχε γίνει δεκτή με ενθουσιασμό από το αγοραστικό κοινό.
* Δεύτερον, προκειμένου η εταιρεία να διατηρήσει αλώβητα τα νούμερα του best-seller μοντέλου όλων των εποχών που κατέχει το όνομα Corolla, με πάνω από 45 εκατομμύρια πωλήσεις από το λανσάρισμα της 1ης γενιάς το 1966 έως και σήμερα. Για την ακρίβεια, υπήρξαν φόβοι ότι ενδεχόμενη διατήρηση του ονόματος Auris σε βάθος χρόνου θα επέφερε πλήγμα στο ίματζ του Corolla, «κλέβοντας» πωλήσεις από το μοντέλο με τον τίτλο του πρώτου σε πωλήσεις στην ιστορία της παγκόσμιας αυτοκίνησης.

Είναι πάντως αξιοσημείωτο ότι η μετονομασία αυτή είχε ήδη ξεκινήσει λίγο νωρίτερα στην Ιαπωνία, όπου και κυκλοφόρησε η νέα αυτή γενιά στις 27 Ιουνίου 2018 ως **Corolla Sport**. Τελικώς, η παραγωγή του Auris δεύτερης γενιάς έληξε τον Δεκέμβριο του 2018.

Πωλήσεις
--------

Οι χρονολογίες δίνονται σε ημερολογιακά έτη και όχι σε σεζόν (model years).

| Έτος | Ευρώπη | Ιαπωνία | ΗΠΑ | Καναδάς |
| --- | --- | --- | --- | --- |
| 2007 | 12.490 |  | Μη διαθέσιμο |
| 2008 | 132.605 |  |
| 2009 | 98.373 |
| 2010 | 15.237 υβριδικά |  |
| 2011 | 32.725 υβριδικά |  |
| 2013 | 39.348 hybrid15.175 Touring υβριδικά |  |
| 2014 | 85.754 και μεταξύ αυτών 33.984 υβριδικά56.351 Touring και μεταξύ αυτών 36.163 Touring Hybrid |  |
| 2015 | 142.369 και μεταξύ αυτών 78.515 hybrid |  | 5.097 | 943 |
| 2016 | 144.052 including 85,838 hybrid |  | 17.727 | 2.569 |
| 2017 | 121.725 και μεταξύ αυτών 82.388 υβριδικά | 2.900 υβριδικά | 20.501 |  |
| 2018 | 116.129 και μεταξύ αυτών 89.761 υβριδικά |  | 19.471 |  |

Αναφορές
--------

1. ↑  Toyota (2015-01-14). *Fourth consecutive year of sales growth for Toyota*. Δελτίο τύπου. Αρχειοθετήθηκε 2018-07-05 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 5 Ιουλίου 2018. Ανακτήθηκε στις 23 Απριλίου 2022.
2. ↑  Toyota (2016-01-14). *TME sold 874,000 vehicles in 2015*. Δελτίο τύπου.
3. ↑  Toyota (2016-01-05). *December 2015 Sales Chart*. Δελτίο τύπου. Αρχειοθετήθηκε 2016-01-18 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 18 Ιανουαρίου 2016. Ανακτήθηκε στις 23 Απριλίου 2022.
4. ↑  Toyota (2017-01-06). *TME sold 928,500 vehicles in 2016*. Δελτίο τύπου.
5. ↑  Toyota (2017-01-04). *December 2016 Sales Chart*. Δελτίο τύπου.
6. ↑  Toyota (2018-01-10). *TME sales reach the 1 million mark*. Δελτίο τύπου.
7. ↑  Toyota (2017-01-03). *December 2017 Sales Chart*. Δελτίο τύπου. Αρχειοθετήθηκε 2018-07-13 στο Wayback Machine. «Αρχειοθετημένο αντίγραφο». Αρχειοθετήθηκε από το πρωτότυπο στις 13 Ιουλίου 2018. Ανακτήθηκε στις 23 Απριλίου 2022.
8. ↑  Toyota (2019-01-10). *TME sales reach the 1 million mark*. Δελτίο τύπου.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Toyota Auris** |

* Αρχειοθετήθηκε 2019-03-20 στο Wayback Machine.
* Η επίσημη ελληνική ιστοσελίδα του Toyota Auris Αρχειοθετήθηκε 2011-10-11 στο Wayback Machine.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα της Toyota |
| --- |
|  |
| Σημερινά μοντέλα (Ευρώπη): | 
* Aygo X
* Camry
* Corolla
* Dyna
* GT 86
* Hiace
* Hilux
* Land Cruiser
* Mirai
* Prius
* Prius +
* RAV4
* Supra
* Urban Cruiser
* Verso
* Verso-S
* Yaris
 |
|  |
| Σημερινά μοντέλα (Εκτός Ευρώπης): | 
* 4Runner
* Allion
* Alphard
* Altis
* Aurion
* Avalon
* Avanza
* bB
* Belta
* Blade
* Camry
* Century
* Coaster
* Comfort
* Commuter
* Corolla Altis
* Corolla Axio
* Corolla EX
* Corolla Fielder
* Corolla Rumion
* Corolla Sedan
* Corolla Spacio
* Crown
* Crown Majesta
* Duet
* Estima
* FJ Cruiser
* Fortuner
* Granvia
* GT 86
* Harrier
* Highlander
* Hilux Surf
* Innova
* Ipsum
* Isis
* Ist
* Kijang Innova
* Kluger
* Land Cruiser Prado
* Kluger
* Matrix
* Mark X
* Mark X Zio
* Mirai
* Noah
* Passo
* Porte
* Premio
* Previa
* Probox
* Pyxis
* Quantum
* Ractis
* Raum
* RegiusAce
* Reiz
* Rukus
* Rush
* SAI
* Sequoia
* Ses'fikile
* Sienna
* Sienta
* Spacio
* Succeed
* Supra
* Tacoma
* Tarago
* TownAce
* ToyoAce
* Tundra
* Vanguard
* Velfire
* Ventury
* Ventury Majesty
* Venza
* Vios
* Vitz
* Voxy
* WISH
* Yaris Sedan
 |
|  |
| Παλαιότερα Μοντέλα: | 
* 1000
* 1900
* 2000GT
* 2000VX
* A1
* AA
* AB
* AC
* AE
* Allex
* Altezza
* Aristo
* Auris
* Avensis
* Avensis Verso
* Aygo
* B
* BA
* BB
* BC
* Bandeirante
* Brevis
* Caldina
* Cami
* Camry Solara
* Carina
* Carina II
* Carina E
* Carina ED
* Carri
* Cavalier
* Celica
* Celsior
* Chaser
* Classic
* Cloud
* Condor
* Conquest
* Corolla Ceres
* Corolla Conquest
* Corolla Verso
* Corona
* Corona Absolute
* Corona Exisor
* Corona Mark II
* Corona EXiV
* Corona Coupé
* Corona Premio
* Corona SF
* Corona Super Roomy
* Corsa
* Cressida
* Cresta
* Curren
* Cynos
* DA
* DA115
* EA
* EB
* Echo
* FA/DA
* FH24
* FHJ
* FJ40
* FunCargo
* Gaia
* Glanza
* Ipsum
* iQ
* Kijang
* Lexcen
* LiteAce
* Mark II
* Mark II BLIT
* Mark II Qualis
* Mark V
* Master
* Mega Cruiser
* MiniAce
* MR2
* Opa
* Origin
* Paseo
* Picnic
* Platz
* Progrès
* Pronard
* Publica
* Qualis
* Quick Delivery
* Regius
* Revo
* Revo II
* RH
* RK
* RR
* SA
* SB
* SC
* Scepter
* SD
* Sera
* SF
* SG
* Soarer
* Solara
* Space Cruiser
* Sports 800
* SportsVan
* Sprinter
* Sprinter Marino
* Sprinter Trueno
* Stallion
* Starlet
* Stout
* Super
* Supra
* T100
* Tamaraw
* Tazz
* Tiara
* TrailBlazer
* Trekker
* Unser
* Van
* Venture
* Verossa
* Vios
* Vista
* Voltz
* Windom
* Winnebago
* Wolverine
* Z-Ace
* Zace
* Zaice
 |

 |